Gamla Húsasmiðjan , sem nú heitir Holtavegur 10 ehf. , hefur greitt samtals rúmlega milljarð króna vegna endurálagningu skatta og samkeppnissektar á undanförnum árum . Það þýðir að allar eignir félagsins , að meðtöldum þeim 800 milljónum króna sem fengust þegar Húsasmiðjan var seld út úr félaginu í árslok 2011 , hafa farið í að greiða skatta og sektir . 11,2 milljörðum breytt í hlutafé Húsasmiðjan lenti í fangi kröfuhafa sinna eftir bankahrun . Langstærstur kröfuhafanna var Landsbankinn . Í kjölfarið var 11,2 milljörðum króna af skuldum félagsins breytt í nýtt hlutafé . Eignarhaldsfélagið Vestia , þá í eigu Landsbankans , eignaðist við þetta Húsasmiðjuna sem fylgdi því svo inn í Framtakssjóðinn þegar félagið var lagt þangað inn gegn stórum eignarhlut í sjóðnum . Aðrir eigendur Framtakssjóðsins eru helstu lífeyrissjóðir landsins . Auglýsing Samkeppniseftirlitið tilkynnti í morgun að gamla Húsasmiðjan hefði náð sátt við samkeppnisyfirvöld sem fól í sér að hún viðurkenndi að hafa brotið samkeppnislög með umfangsmiklu ólögmætu samráði við Byko . Þar sem gamla Húsasmiðjan viðurkenndi brot sitt og var tilbúin að gera sátt taldi Samkeppniseftirlitið réttlætanlegt að leggja á félagið lægri stjórnvaldssekt en ella . Það var því ákveðið að hún yrði 325 milljónir króna . Málið er afrakstur margháttaðra aðgerða , meðal annars húsleita og símhleranna , sem Samkeppniseftirlitið réðst í vorið 2011 vegna gruns um samkeppnisbrot hjá Húsasmiðjunni , Byko og Úlfinum . Þetta er ekki eina greiðslan sem gamla Húsasmiðjan hefur þurft að greiða á undanförnum árum . Í lok árs 2011 tilkynnti Ríkisskattstjóri að Húsasmiðjan skuldaði rúmlega 700 milljónir króna í skatta vegna svokallaðs öfugs samruna sem fyrrum eigendur hennar höfðu ráðist í . Í slíkum samruna felst að eignarhaldsfélag er sett á fót og það kaupir rekstrarfélag með lánsfé . Eignarhaldsfélagið er síðan látið renna inn í rekstrarfélagið og þar með er skuldunum sem stofnað var til við kaupin komið inn í reksturinn sem þær voru notaðar til að kaupa . Tilkynning um endurálagningu skattanna kom þegar langt var liðið á söluferli Húsasmiðjunnar , en danska byggingavöruverslunarkeðjan Bygma var þá við að kaupa hana . Vegna skattavandkvæðanna var rekstur Húsasmiðjunnar settur yfir á nýja kennitölu , 2,5 milljarðar króna af skuldum hennar líka og nýja kennitalan seld til Bygma fyrir 800 milljónir króna . Eftir í gömlu Húsasmiðjunni voru skildar eignir sem voru metnar á 240 milljónir króna og kaupverðið , 800 milljónir króna . Þetta var meðal annars skilið eftir til að borga skattaskuldina og mögulega sekt vegna samkeppnisbrota . Nú er ljóst að nánast allt þetta fé hið minnsta hefur farið í að greiða þennan kostnað . Að teknu tilliti til þessa þá fékk fyrrum eigandi Húsasmiðjunnar , Framtakssjóður Íslands , ekkert fyrir fyrirtækið þegar það var selt til Bygma í lok árs 2011 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .